Klub bol založený v 9. januára 1900 v rímskej štvrti Prati pod menom Società Podistica Lazio. Lazio je tak najstarším rímskym futbalovým klubom. Do roku 1910 hralo Lazio na amatérskej úrovni. V sezóne &lt;a href="Talianske%20futbalov%C3%A9%20majstrovstv%C3%A1%201912/1913"&gt;1912/13&lt;/a&gt; sa klub zapojil do najvyššej súťaže. Podarilo sa mu vyhrať skupinu regiónu Lazio, následne vyhralo vyraďovaciu časť v rámci južného Talianska a prebojovalo sa až do národného finále, kde jednoznačne prehralo s klubom Pro Vercelli. To isté sa opakovalo aj v nasledujúcej sezóne, keď Lazio prehralo v národnom finálne opäť jednoznačne, tento raz s tímom Casale. Aj sezóna &lt;a href="Talianske%20futbalov%C3%A9%20majstrovstv%C3%A1%201914/1915"&gt;1914/15&lt;/a&gt; sa vyvíjala rovnako, keď sa postupne Lazio dostávalo cez jednotlivé kolá domácej súťaže, no jeho snaha bola ukončená prerušením súťaže z dôvodu prebiehajúcej prvej svetovej vojny. Po vojne sa už klubu nedarilo tak ako pred tým. Do národného finálne sa dokázal klub opäť prebojovať až v sezóne &lt;a href="Prima%20Divisione%201922/1923"&gt;1922/23&lt;/a&gt;, kedy podľahol tímu Genoa. Až do reorganizácie najvyššej talianskej futbalovej súťaže na začiatku 30tych rokov sa však už Laziu veľmi nedarilo.